नई दिल्ली। मुकेश अंबानी की अगुवाई वाली दूरसंचार कंपनी रिलायंस जियो को टीएम फोरम का ‘डिजिटल सर्विस इनोवेटर ऑफ द ईयर अवार्ड 2017’ प्रदान किया गया है। नीस, फ्रांस में आयोजित सालाना कार्यक्रम में इन अवार्ड की घोषणा की गई। टीएम फोरम डिजिटल कंपनियों का वैश्विक उद्योग संगठन है। संगठन की वेबसाइट पर उपलब्ध जानकारी के अनुसार, रिलायंस जियो को चार महीने में ही नौ करोड़ से अधिक ग्राहक हासिल करने के लिए यह अवार्ड दिया गया है।